Vanhempaintoimikunta Solmu

20.9.2016

Kummun koulu **MUISTIO**

Paikalla: Satu Mustonen-Eskelinen, Hilkka Salovaara, Kirsi Mutanen, Liisa Kuivalainen, Liisi Luukkonen, Hanna Näätänen, Minja Jylhä-Ollila, Virpi Pajarinen, Katja Pouhula, Anne-Mari Jolkkonen, Maija Poutiainen, Esko Vihava, Suvi Vihava (muistion laatioja) Raimo Kinnunen ja Minna Lemmetyinen piipahtivat tervehtimässä

* Käytiin läpi nopea tutustumiskierros; paikalla oli hyvä edustus vanhempia eri luokka-asteilta, vaikka ihan kaikki valitut jäsenet eivät kokoukseen päässeetkään
* Keskusteltiin Solmun historiasta ja aiemmasta roolista Kummun koulussa (erilaiset tapahtumat ja tempaukset, kahvitukset, vanhempainillat, vanhemmuuden teemojen jakaminen, uuden koulun suunnittelu, yhteisöllinen oppilashuolto jne.)
* Keskusteltiin Solmun roolista uudessa Kummun koulussa ja uudessa toimintakulttuurissa: Halutaan olla muutakin kuin kahvinkeittäjiä koulun tapahtumissa. Solmu ei halua olla pelkästään talkootoimikunta.

HUOMIO! Virallinen järjestäytyminen jäi kuitenkin tekemättä kaiken innokkaan ideoinnin keskellä ☺ Tämä kertoo paljon Solmun vapaamuotoisesta luonteesta…

* **Tulevaa:**

Koulupäivä lauantaina 24.9.2016: Tiedotteista poiketen Solmu ei järjestä kahviota lauantain koulupäivään paristakin syystä.

1. Nopea aikataulu

2. Päivä ei ole avoimien ovien päivä, jolloin kahvin keittely pelkästään oppilaille ei tunnu mielekkäältä

Ehkäisevän päihdetyön viikko (45), koululla teemapäivä 10.11.

Voitaisiin kampanjoida energiajuomien myyntiä vastaan alle 16-vuotiaille ja järjestää nuorille sen tiimoilta tiedotusta. Teemaa voisi laajentaa terveisiin elämäntapoihin ylipäätään. Ehkäisevän päihdetyön viikko voisi olla luonteva paikka tälle.

Vastuutiimi: Anne-Mari, Katja, Minja, Hanna, Hilkka, Satu, Esko – tarkempi kokous asiasta 10.10. klo 17.30 ruokalassa

Vilttipiiri jatkuu: Etsitään jo tehdyt tilkut (jossakin kuraattorien varastoissa, muuttotavaroissa vielä) ja sovitaan aikataulusta myöhemmin

Rasismiin puuttumisen treenikehä (SPR): maksuton forum-teatteri-työpaja. Katja selvittelee SPR:n suuntaan, millaisen paketin saisimme kasaan esim. kolmasluokkalaisille.

* **Muuta keskustelua:**

Ruokailu-aika on monella luokalla liian lyhyt, 15 min. (mm. 8A). Raimo avasi aikataulutuksen haasteita, mm. pitkän välituntien paikkojen hakemista. Ratkaisuja on pyritty hakemaan monelta eri kantilta, ja astioiden palautuksen haasteista on tiedotettu aina keittiön suunnittelijoille (Metos) asti.

Tarvitaan varmasti kärsivällisyyttä ruokailunkin kehittämiseen. Solmun toiveena kuitenkin se, että kaikilla ruokailijoilla olisi riittävästi aikaa mielekkääseen ruokailuun! Ruokailu on muutakin kuin tankkaustapahtuma. Lisäksi toivotaan kaikille, niin lapsislle, opettajille kuin vanhemmillekin kärsivällistä asennetta aiheen tiimoilta. Ei ole mielekästä luoda negatiivista tunnelmaa asian ympärille nyt kun vielä uudet käytännöt etsivät uomiaan.

Vertaistuki-toiminta (välkkäri, tukioppilaat, kummioppilaat) pitäisi saada käyntiin heti koulun alettua, ja ne saisivat toimia aktiivisesti koko ajan. Näin ehkäistäisiin uusien, pienten koululaisten jännitystä ja mahdollista yksinäisyyttä, madallettaisiin osallistumisen kynnystä ja helpotettaisiin kouluarkeen asettumista.

Voisiko kummioppilaat toimia esim. pareittain, jolloin myös kummioppilaat rohkaistuisivat toimimaan aktiivisemmin. Voisiko uuden opsin mukanaan tuomissa valinnaisaineissa olla kummioppilaskurssi?

* **Muuta ideointia:**

Erilaisuuden hyväksymiseen liittyvää kasvatuksellista toimintaa

Kaveritaitoihin ja tunnetaitoihin liittyvää kasvatuksellista toimintaa

”Rauhassa nolo” –vanhempien some-videoita ajankohtaisista teemoista

Solmun esittelyvideo

Joukossamme on paljon erilaista ammatillista osaamista ja monenlaista harrastuneisuutta, jota solmulaiset ovat halukkaita tuomaan kouluarjen avuksi ja iloksi!

* **Seuraava kokous 10.10.2016 klo 17.30 Kummun koulun ruokasalissa**